laion/Wikipedia-Exotic huggingface dataset:
אל-סיראט

אל-סיראט (בערבית: الصراط, בתעתיק מדויק: אלצִראט, הגייה מקורבת: א-סיראט) הוא מושג בתאולוגיה האסלאמית המתאר גשר צר אותו חייב לחצות כל אחד מבני האדם ביום הדין על מנת להיכנס לגן העדן. על פי תיאורו במסורת האסלאמית, הגשר צר כשערה וחד כלהב של חרב, כשמצד אחד הוא מחובר לכותל המערבי, ומהצד השני לגן העדן, בעוד שמתחתיו בוערת אש הגיהנום אליה יפלו הרשעים. על פי פרשני הקוראן והחדית', הסיראט הוא גשר שיוקם מעל הגיהנום, עליו יעברו אנשים על פי מעשיהם. כמה מהם יעברו כהרף עין, או כמו ברק, או כמו הרוח, או כמו סוסים מהירים. חלקם יחצו בריצה, חלקם יצעדו, חלקם זוחלים, וחלקם ייחטפו וייזרקו לאש הגיהנום, כל אחד לפי מעשיו. חלק מהפרשנים מתארים זאת כך: הסיראט הוא גשר שיוקם על הגיהנום; הוא צר יותר משערה וחד יותר מחרב. אנשים יעברו אותו על פי מעשיהם. מי שהזדרז לעשות מעשים טובים בעולם הזה יעבור במהירות על פני הסיראט; מי שהיה עצלן לעשות מעשים טובים ומי שהיה פעם עושה מעשים טובים ופעם מעשים רעים ומעשיו הרעים לא נסלחו על ידי אללה, עשוי להחליק לתוך אש הגיהנום. — The ways in which people will pass over the siraat will vary according to their deeds - Islam Question & Answer. islamqa.info על פי פוסקי ההלכה באסלאם, חובה על המוסלמי להאמין בגשר (אל-סיראט), ואין האמונה שלמה בלי האמונה בגשר. בחדית' שנמסר על ידי אבו סעיד אל-ח'ודרי נאמר שהצחאבה שאלו את מוחמד באשר לגשר, והוא ענה להם שהגשר חלקלק ועליו מלחציים חדים וקוצים דוקרניים. הוא הוסיף שחלק יעברו את הגשר במהירות וללא פגע, בעוד שחלק יפלו ממנו היישר אל הגיהנום. מומחי השפה הערבית טוענים שישנן מספר דרכים לכתוב ולהגות את הביטוי, ובהן: א-צִראט (الصراط), א-סִראט (السراط), וגם א-זִראט (الزراط). כמו כן, חלוקים המומחים בנוגע לשאלה האם אל-סיראט היא מילה בלשון זכר או בלשון נקבה. מדיה וקבצים בנושא אל-סיראט בוויקישיתוף as-Sirat Bridge Marker - Madain Project (en), madainproject.com DaringDeen (2013-02-16), Islamic Eschatology & The Reality Of The World Today By Sheikh Imran Hosein 14 Feb 2013, נבדק ב-2019-04-10 Peace Love (2012-05-24), The Hereafter in Islam Part 2-4 "Al kawthar, As-sirat and Hell", נבדק ב-2019-04-10 The Sirat Bridge - My Religion Islam, www.myreligionislam.com Sahih al-Bukhari Book Number 93 Hadith Number 532, Muflihun (ארכיון) Jeffery, Arthur,, The foreign vocabulary of the Qur'ān, [Place of publication not identified]
אמנון קיסרי

אמנון קיסרי (שם מדעי: Boulengerochromis microlepis; משמעות שמו המדעי: "הדג של ג'ורג' אלברט בולנג'ר") הוא מין יחידי בסוגו של דג גרם מסדרת הדקראים אשר אנדמי לאגם טנגניקה שבאפריקה. זהו המין הגדול ביותר במשפחת האמנוניים לצד המין אמנון טווסי מנומר (Cichla temensis) מאמריקה הדרומית שאולי מעט יותר ארוך. האמנון שוכן במים רדודים עד לעומק 100 מטרים במדינות: בורונדי, טנזניה, זמביה והרפובליקה הדמוקרטית של קונגו. האמנון הקיסרי יכול להגיע לאורך של 90 ס"מ בזכרים ו-75 ס"מ בנקבות אך מגיע למשקל קטן יחסית של 4.5 ק"ג. הוא בעל ראש גדול עם שפתיים משורבבות ובעל פסים כהים לאורך הגוף והסנפירים צהובים בהירים ובוהקים. האמנון בעל סנפיר גב גבוהה ומסועפת וזנב גבוה ומחודד המשמש לתאוצה מהירה. דג זה הוא טורף דגים אחרים להם הוא אורב. בניגוד לקרובי משפחתו הוא גדול מכדי לקנן במחילות ובמקום מכנס גומה בקרקע בעומק 1.5 מטרים כששני ההורים שומרים על ביציהם עד הבקיעה. 10,000-15,000 ביצים מוטלות ונשמרות בידי הזכר עד הבגרות, כאשר הם בני 2.5 שנה ובאורך 40 ס"מ. עד לשלב זה הם אוכלי כל. אמנון זה אינו בסכנה בטבע כיום. מדיה וקבצים בנושא אמנון קיסרי בוויקישיתוף אמנון קיסרי, באתר ITIS (באנגלית) אמנון קיסרי, באתר NCBI (באנגלית) אמנון קיסרי, באתר האנציקלופדיה של החיים (באנגלית) אמנון קיסרי, באתר FishBase (באנגלית) אמנון קיסרי, באתר GBIF (באנגלית) אמנון קיסרי באתר הרשימה האדומה של IUCN
פורד מודלס

פורד מודלס (באנגלית: Ford Models) היא סוכנות דוגמנות, שהוקמה בניו יורק בשנת 1946, והתפרסה למקומות רבים מסביב לעולם. סוכנות הדוגמנות פורד מודלס הוקמה בניו יורק בשנת 1946 על ידי איילין פורד ובעלה ג'ררד פורד. הסוכנות שלטה בתחום בניו יורק עד להופעת סוכנות הדוגמנות עלית שפתחה סניף בעיר. הדבר הביא ל"מלחמת הסוכנויות" במהלך שנות ה-80 של המאה ה-20. בשנת 1980 הסוכנות החלה לארגן תחרות שנתית לדוגמניות. תחרות זו נערכה בתדירות שנתית עד לשנת 2012. בשנת 1995 המייסדים העבירו את ניהול החברה לביתם קטי פורד. היא ניהלה את החברה עד לשנת 2007. בתקופה זו נפתחו סניפי הסוכנות בפריז, לוס אנג'לס, מיאמי, שיקגו ופיניקס. בשנת 2000 כ-90% מבעלות על הסוכנות הועברו ל-Magnum Sports and Entertainment ובשנת 2007 חברת Altpoint Capital Partners השקיע בסוכנות במטרה לאפשר את הרחבת פעילותה. חברה זו נמצאת בבעלות איש עסקים רוסי ובה רוכזו 93% מבעלות על סוכנות פורד מודלס. לארס בורמייסטר אסיה קייט דילון צ'נינג טייטום יוהאן אורב רבקה סטאב אנאיס מאלי מארי-לואיז שטיינבאואר לוגן מקריי פול שולפור מדיה וקבצים בנושא פורד מודלס בוויקישיתוף אתר האינטרנט הרשמי של פורד מודלס https://web.archive.org/web/20130309161216/http://articles.businessinsider.com/2011-03-03/wall_street/29971555_1_ford-brand-ford-employee-bankers
ג'ילי אמגרנד GL

ג'ילי אמגרנד GL (באנגלית: Geely Emgrand GL) היא מכונית משפחתית גדולה מתוצרת יצרנית הרכב הסינית ג'ילי אשר מיוצרת משנת 2016 ועד היום. "GL". "GS". 5 נוסעים. 4 דלתות. מנועי בנזין 1.4 ליטר, 1.8 ליטר. מנוע קדמי. קיבולת מכל דלק - 60 ליטר. רדיוס סיבוב - 5.5 מטר. תאוצה בין 0–100 קמ"ש היא 12 שניות (מנוע 1.8 ליטר). מחיר היחידה (בשנת 2016, בסין): 78,800-113,800 רנמינבי. דגם "ג'ילי אמגרנד GL" דגם "ג'ילי אמגרנד GL" דגם "ג'ילי אמגרנד GL" ג'ילי אמגרנד GE ג'ילי אמגרנד GS מדיה וקבצים בנושא ג'ילי אמגרנד GL בוויקישיתוף ג'ילי אמגרנד GL, סרטון באתר יוטיוב דגם "ג'ילי אמגרנד GL" carnewschina.com/2016/09/21/geely-emgrand-gl-launched-on-the-chinese-car-market דגמי "ג'ילי אמגרנד GL" - מפרט chinaautoweb.com/car-models/geely-emgrand-gl דגם "ג'ילי אמגרנד GL" c-ncap.org/en/crash דגם "ג'ילי אמגרנד GL" מגדש טורבו, שנת 2018 wautom.com/2018/01/geely-emgrand-gl-1-4t-2018 דגם "ג'ילי אמגרנד GL" carnewschina.com/2016/07/27/from-all-sides-the-geely-emgrand-gl-sedan-for-china
ליגאו

ליגאו (בפיליפינית ובביקול מרכזית: Ligao) היא עיר בפרובינציית אלבאי (אנ') שבמחוז ביקול (אנ') שבפיליפינים. העיר נמצאת על האי לוזון כ-525 ק"מ מבירת המדינה מנילה, כ-30 ק"מ מהעיר לגאספי (אנ') וכ-64 ק"מ מהעיר נאגה. בנוסף, העיר ממוקמת ליד הנהר קבילוגן ‏(בסבואנו). העיר ממוקמת ליד הכביש AH26, ביקול 639 וכביש ליגאו-טבקו. בנוסף, ישנן מספר רב של תחנות דלק בעיר. מדיה וקבצים בנושא ליגאו בוויקישיתוף אתר האינטרנט הרשמי של ליגאו Statistical Summary, LIGAO CITY (באנגלית)(הקישור אינו פעיל) Filipino population ערך זה הוא קצרמר בנושא הפיליפינים ובנושא יישובים באסיה. אתם מוזמנים לתרום לוויקיפדיה ולהרחיב אותו.
חוק ארוחה יומית לתלמיד

חוק ארוחה יומית לתלמיד, ה'תשס"ה-2005 מסדיר הפעלת מפעל הזנה במוסדות חינוך עבור תלמידים בגני חובה ובבתי ספר יסודיים שלומדים יום ארוך. החוק אושר בכנסת השש עשרה ב-27 בדצמבר 2004. לפי החוק, הזכאים לארוחה יומית הם תלמידים הלומדים בגן ילדים או בבית ספר יסודי, ובנוסף לומדים במוסדות החינוך בהם מתקיים שבוע לימודים בן 41 שעות לימוד לפחות, או בימים שבהם מתקיימים במוסד החינוך שמונה שעות לימוד לפחות ביום. ההסדר חל גם על מוסדות חינוך בהם מיושמת תוכנית "אופק חדש". החוק קובע שהרשות המקומית שבתחומה נמצא גן הילדים או בית הספר היא זו שאחראית לספק את הארוחה היומית. אך בימי לימוד מקוצרים, כלומר עד השעה 13:30, התלמידים לא יהיו זכאים להזנה. תלמיד שנעדר ממוסד החינוך אינו זכאי לקבל ארוחה. כמו כן, ישנו איסור על הוצאת מזון משטח בית הספר. הרשויות המקומיות רשאיות לגבות מההורים ולחייב אותם לשלם לצורך השתתפות במימון הארוחות. סכום ההשתתפות של ההורים נקבע על ידי ועדת החינוך של הכנסת, והוא יחסי בהתאם להכנסתם החודשית. תלמידים אשר מצבם הכלכלי אינו מאפשר השתתפות בתשלום הארוחות יהיו זכאים לקבל ארוחות יומיות ללא תשלום. הורה שמעוניין לוותר על הארוחה עבור ילדו חייב למלא טופס הצהרת הורים שאינם מעוניינים בהזנת ילדם ולמסרו להנהלת המוסד החינוכי. תפריט הארוחה היומית נקבע מדי חודש על ידי תזונאית תוכנית ההזנה, בהתאם להנחיות משרד הבריאות. במקרים של בעיות או קשיים או אי-שביעות רצון מהמזון המסופק, החוק מציע ליצור קשר עם בית הספר אשר יפנה לנציג ההזנה או לנציג הרשות המקומית. החוק אוסר לפנות ישירות לספק המזון. לפי החוק, תפריט הארוחה חייב לכלול מנה עיקרית בשרית, תוספת פחמימה, ירקות מבושלים/קטניות, ירקות טריים, לחם ופרי. בנוסף לארוחה, כל תלמיד יקבל ביחד עם הארוחה: מצעית להנחה על השולחן, מפית מנייר סופג דו-שכבתי, סכו"ם אישי חד-פעמי מפלסטיק קשיח. ישנה אפשרות לקבל מנה צמחונית במקום המנה הבשרית, ולשם כך יש למלא שני הטפסים: טופס בקשת הורים לאספקת מנה צמחונית וטופס אישור בקשה למנה צמחונית. אם ידוע על רגישות או אלרגיה של תלמיד למזון, המצריך אספקת מנות מזון מיוחדות, על ההורה להביא למנהל מוסד החינוך אישור רפואי שבו מפורטות הרגישויות או האלרגיות וחומרתם. לאחר מכן, עליו להעביר למנהל מוסד החינוך מכתב בקשה לקבלת מנות מיוחדות. חוק ארוחה יומית לתלמיד, ספר החוקים הפתוח, באתר ויקיטקסט היסטוריית החקיקה של חוק ארוחה יומית לתלמיד, במאגר החקיקה הלאומי באתר הכנסת חוק ארוחה יומית לתלמיד, באתר כל זכות ארוחה יומית לתלמיד, באתר כל זכות
סוהאקאלו

סוהאקאלו (בהונגרית: Szuhakálló) הוא כפר במחוז בורשוד-אבאוי-זמפלן שבצפון מזרח הונגריה. אוכלוסיית סוהאקאלו קטנה משמעותית מ-1,027 תושבים בשנת 1990 עד 879 תושבים בשנת 2018 (ירידה של כ-14%). בסוהאקאלו חיו מעט יהודים. מדיה וקבצים בנושא סוהאקאלו בוויקישיתוף אתר האינטרנט הרשמי של סוהאקאלו (בהונגרית) (בהונגרית) נתוני הכפר באתר הלמ"ס ההונגרי מפקד האוכלוסין ההונגרי 2018 מפקדי האוכלוסין של יהודי הונגריה, 1993
טרדונה

טרדונה (בהונגרית: Tardona) הוא כפר במחוז בורשוד-אבאוי-זמפלן שבצפון מזרח הונגריה. אוכלוסיית טרדונה קטנה משמעותית מ-1,150 תושבים בשנת 1990 עד 980 תושבים בשנת 2018 (ירידה של 170 תושבים). בטרדונה חיו מעט יהודים. מדיה וקבצים בנושא טרדונה בוויקישיתוף אתר האינטרנט הרשמי של טרדונה (בהונגרית) (בהונגרית) נתוני הכפר באתר הלמ"ס ההונגרי מפקד האוכלוסין ההונגרי 2018 מפקדי האוכלוסין של יהודי הונגריה, 1993
ודנה

ודנה (בהונגרית: Vadna) הוא כפר במחוז בורשוד-אבאוי-זמפלן שבצפון מזרח הונגריה. בודנה חיו מעט יהודים ובמקום קיים בית קברות יהודי. מדיה וקבצים בנושא ודנה בוויקישיתוף אתר האינטרנט הרשמי של ודנה (בהונגרית) נתוני הכפר באתר הלמ"ס ההונגרי מפקד האוכלוסין ההונגרי 2018 בית הקברות היהודי בודנה מפקדי האוכלוסין של יהודי הונגריה, 1993
פיסה מזכרוני

"פיסה מזכרוני" הוא שיר שהוקלט על ידי הזמרת הישראלית עדן בן זקן. הוא יצא לאור ב-6 באוקטובר 2015, כסינגל הרביעי מתוך אלבום הבכורה שלה מלכת השושנים (2015), בהוצאת חברת התקליטים NMC יונייטד אנטרטיינמנט. עם יציאתו היה לשיר הראשון של בן זקן להיכנס לפלייליסט של גלגלצ ואף הגיע למקום שביעי במצעד השבועי של התחנה, בנוסף לכך נכנס השיר למקום הראשון ברשת ג', הראשון ברדיו אמצע הדרך, והשני במדיה פורסט. השיר נכתב והולחן על ידי אורי בן ארי והופק על ידי דודו קומה. השיר הוא מעין בלדה ים-תיכונית, בה מדברת בן זקן על בחור אותו היא אהבה. היא מציינת כי אותו הבחור אף דאג לה לאורך כל הזמן אשר הם היו יחד. בסמוך לצאתו כסינגל, עלה השיר לרשת הזרמת המדיה ספוטיפיי. טרם פורסם הווידאו קליפ הנלווה של השיר, העלתה עדן בן זקן לערוץ היוטיוב שלה את האודיו שלו. באודיו ניתן לראות את עטיפתו של הסינגל. בנוסף לכך, ביצעה בן זקן את השיר בשידור חי אותו ערכה באולפן של גלגלצ. נכון לספטמבר 2019, מונה הצפיות של האודיו עומד על כ-7.4 מיליון צפיות. סרטון השיר "פיסה מזכרוני" באתר יוטיוב עדן בן זקן - הערוץ הרשמי (2015-09-03), עדן בן זקן - פיסה מזכרוני, נבדק ב-2019-04-10 פיסה מזיכרוני – פזמונט, באתר pizmonet.co.il רדיו 90FM - ארכיון המצעדים, באתר www.90fm.co.il (ארכיון) Media Forest, mediaforest.biz (ארכיון) פיסה מזכרוני, באתר שירונט עדן בן זקן - פיסה מזכרוני, באתר Spotify, ‏6 באוקטובר 2015 גלגלצ, הערוץ הרשמי (2015-12-03), עדן בן זקן - פיסה מזכרוני (חי באולפן גלגלצ), נבדק ב-2019-04-10 http://mediaforest.biz/Charts/YearlyCharts
נבחרת אוסטרליה

האם התכוונתם ל... נבחרת אוסטרליה בכדורגל נבחרת אוסטרליה בכדורגל נשים נבחרת אוסטרליה בכדורסל נבחרת אוסטרליה בכדורסל נשים נבחרת גביע דייוויס של אוסטרליה נבחרת גביע הפדרציה של אוסטרליה
שרפנג

שׂרפנג (בדזונגקה: གསར་སྤང་ར; באנגלית: Sarpang; מתועתק גם לשרבְּהַאנג או שרבַּנג) היא עיירה ות'רומדה (Thromde) במחוז שרפנג בדרום ממלכת בהוטן ובקרבת הגבול עם הודו. מצפון לשרפנג עובר כביש מפונקה דרך הערים ואנגדי פודראנג ודמפו. כביש נוסף עובר לאורך הגבול ההודי ומזרחה משרפנג ומחבר אותה עם העיר הגדולה במחוז, גלפו, שם נמצא נמל התעופה גלפו. מפת לוויין באתר Maplandia Approved thromdes & boundaries 2010, part 3. Ministry of Works and Human Settlements Sarpang Dzongkhag Administration. sarpang.gov.bt Change of name of Post Offices in Bhutan by Leo van der Velden in Postal Himal no.162, 2nd Quarter 2015 NGA GNS Search, web.archive.org, ‏2008-06-08 יחידה מנהלית מדרגה שנייה בבהוטן ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
מעין בן הגיא

מעין בן הגיא (נולדה בשנת 1970) היא סופרת ישראלית. בן הגיא נולדה בדגניה ב' וגדלה בקיבוץ אפיק. היא בוגרת החוגים לתולדות האמנות, ספרות השוואתית ועבודה סוציאלית באוניברסיטה העברית בירושלים. סיפורים קצרים פרי עטה התפרסמו באנתולוגיות וכתבי עת שונים. מעין חיה עם משפחתה בירושלים וביחד עם בן זוגה, יונתן מזרחי, הקימה חנות ספרים ניידת ששמה אסטרונאוטית. ספרה הראשון "ים ויבשה", הוא רומן שבמרכזו מערכת יחסים בין בת לאמה. הוא יצא לאור ב-2011 בהוצאת הקיבוץ המאוחד בעריכת יהודית קציר. ספרה השני, "גודאי", רומן לנוער, נכתב בשיתוף עם זהבה גושן, מספר על חייה של ילדה בכפר יהודי באתיופיה ועל מסע עליה נועז לישראל. גודאי מבוסס על סיפור חיה של זהבה וזכה בפרס שרת התרבות ע"ש דבורה עומר לשנת 2016. הרומן נכלל במצעד הספרים של משרד החינוך. ספרה השלישי "ווקמן", הוא רומן למבוגרים שערך יובל שמעוני ומתאר את קורותיה של חיילת משוחררת באתר נופש על גבול סוריה. ווקמן זכה בשבחי הביקורת ובתחרות הירושלמית "קוראים את העיר"[דרוש מקור]. ספרה הרביעי "וורקיטו שוברת כלים" נכתב בשיתוף זהבה גושן ויצא לאור בהוצאת אסיה וספריית פיג'מה בשנת 2022. ב-2023 "וורקיטו שוברת כלים" יצא לאור באנגלית בהוצאה Greeen Bean. "המופקרים" יצא לאור במאי 2023 בהוצאת עם עובד וזכה בשבחי הביקורת[דרוש מקור]. "המופקרים" הוא רומן היסטורי המבוסס על פרשה עלומה וטראגית שהתרחשה ב-1950. הרומן מגולל את קורותיו של יישוב עולים שקם והתפרק כעבור שנה בסטף שליד ירושלים. גיבוריו הצעירים, עולים חדשים, מסתבכים ברשת הברחות ואהבה מכאיבה. ים ויבשה, הוצאת הקיבוץ המאוחד, 2011. תורגם לצרפתית ויצא ב-2015 תחת השם: Une mer, une terre גודאי, בשיתוף זהבה גושן, הוצאת אסיה, 2016 ווקמן, הוצאת עם עובד, 2017 וורקיטו שוברת כלים, בשיתוף זהבה גושן, הוצאת אסיה, 2022 המופקרים, הוצאת עם עובד, 2023 ניר חסון, המסמכים מרמזים: פרשת רצח משנות ה-50 היתה פיגוע של יהודים נגד יהודים, באתר הארץ, 15 ביוני 2023 עמרי הרצוג, "המופקרים": רומן היסטורי ששולח מבט מרומז אל ישראל העכשווית, באתר הארץ, 29 במאי 2023 מעין בן הגיא, ב"לקסיקון הספרות העברית החדשה" מעין בן הגיא באתר עם עובד מעין בן הגיא באתר הקיבוץ המאוחד מעין בן הגיא, במיזם "סופרים קוראים" של המרכז לספריות וספרות בישראל ראיון עם יוני לבנה, "מיטת סדום – יוני ליבנה" מעין בן הגיא במכון לתרגום ספרות עברית גבי לוין, "ים ויבשה" מאת מעין בן הגיא | כפתור בלי פרח, באתר הארץ, 20 ביולי 2011 חבצלת פרבר, בצל האם, מקור ראשון, מוסף "שבת", 21 ביולי 2011 טל מרמלשטיין, "רציתי להראות ילדות אתיופית אחרת", באתר ישראל היום, 8 ביולי 2016 שלומית כהן-אסיף, "גודאי": סיפור על ילדות באתיופיה עד הנחיתה בנתב"ג, באתר הארץ, 8 באוגוסט 2016 מכללת דוד ילין, כנס לספרות ילדים, דצמבר 2017 יפתח אשכנזי, כשהרוע הפנימי גואה על פני השטח ופוגש את הזולת, באתר הארץ, 16 באוקטובר 2017 תלמה אדמון, ‏"ווקמן" של מעין בן הגיא - מלא מתח עד הסוף, אנושי וישראלי, באתר מעריב אונליין, 9 באוגוסט 2017 שני ליטמן, "ווקמן": רומן עדין ומופנם על רגע התבגרות מבלבל, ליד הגבול עם סוריה, באתר הארץ, 7 בנובמבר 2017 מידע על בן הגיא, מעין, 1970- בקטלוג הספרייה הלאומית שרי שביט, "אנו באנו ארצה לבנות ולהיבנות", על "המופקרים", באתר "מעלה", דצמבר 2023 מעין בן הגיא, דף שער בספרייה הלאומית מעין בן הגיא, בלקסיקון הספרות העברית החדשה ניר חסון, המסמכים מרמזים: פרשת רצח משנות ה-50 היתה פיגוע של יהודים נגד יהודים, באתר הארץ, 15 ביוני 2023
פרס לורנס אוליבייה לבמאי הטוב ביותר במחזמר

פרס לורנס אוליבייה לבמאי הטוב ביותר במחזמר (באנגלית: Laurence Olivier Award for Best Director of a Musical) היה פרס שנתי שהוענק על ידי אגודת התיאטרון בלונדון, כהוקרה על הישגים בתיאטרון הבריטי המסחרי. הפרס נוסד בשם "פרס אגודת תיאטראות הווסט אנד" בשנת 1976, ושמו הוחלף ב-1984 לכבודו של השחקן האנגלי לורנס אוליבייה. ב-1991 פוצלה קטגוריית הבמאי הטוב ביותר לשתיים "הבמאי הטוב ביותר במחזה" ו"הבמאי הטוב ביותר במחזמר". שני הפרסים בוטלו ב-1995, והפרס אוחד שוב לפרס עבור הבמאי הטוב ביותר. פרס דרמה דסק לבמאי מצטיין במחזמר פרס טוני לבמאי הטוב ביותר במחזמר אתר האינטרנט הרשמי של פרס לורנס אוליבייה לבמאי הטוב ביותר במחזמר (באנגלית) אתר פרסי לורנס אוליבייה
פרס לורנס אוליבייה לבמאי הטוב ביותר במחזה

פרס לורנס אוליבייה לבמאי הטוב ביותר במחזה (באנגלית: Best Director of a Play) היה פרס שנתי שהוענק על ידי אגודת התיאטרון בלונדון, כהוקרה על הישגים בתיאטרון הבריטי המסחרי. הפרס נוסד בשם "פרס אגודת תיאטראות הווסט אנד" בשנת 1976, ושמו הוחלף ב-1984 לכבודו של השחקן האנגלי לורנס אוליבייה. ב-1991 פוצלה קטגוריית הבמאי הטוב ביותר לשתיים "הבמאי הטוב ביותר במחזה" ו"הבמאי הטוב ביותר במחזמר". שני הפרסים בוטלו ב-1995, והפרס אוחד שוב לפרס עבור הבמאי הטוב ביותר. פרס דרמה דסק לבמאי מצטיין במחזמר פרס טוני לבמאי הטוב ביותר במחזמר אתר האינטרנט הרשמי של פרס לורנס אוליבייה לבמאי הטוב ביותר במחזה (באנגלית) אתר פרסי לורנס אוליבייה
ריינר קלימקה

ריינר קלימקה (בגרמנית: Reiner Klimke;‏ 14 בינואר 1936 - 17 באוגוסט 1999) היה רוכב גרמני, שזכה בשש מדליות זהב ובשתי מדליות ארד ברכיבה אמנותית במשחקי הקיץ האולימפיים — שיא לאירועי רכיבה שנשבר מאז. הוא הופיע בשש אולימפיאדות מ-1960 עד 1988, למעט משחקי 1980 שהוחרמו על ידי מערב גרמניה. קלימקה חיקה את סגנונם של הארי בולדט (Harry Boldt) ושל גוסטף ראו (Gustaf Rau). הוא זכה במדליית זהב קבוצתית בשנים 1964, 1968 (שניהם על הסוס דוקס), 1976 (כשהוא רוכב על מהמט), 1984 ו-1988 (שניהם עם אלריך), ובמדליית זהב אישית בשנת 1984 על אלריך (Ahlerich). שתי מדליות הארד שלו הגיעו לאירועי היחידים ב-1968 וב-1976. קלימקה החזיק גם בשיא באליפות העולם, וזכה בשש מדליות זהב באירוע: שתי מדליות אישיות, ב-1974 על מהמט וב-1982 על אלריך, וארבע קבוצתיות: בשנים 1966, 1974, 1982 ו-1986. באליפות אירופה, הוא היה אלוף בתחרות היחידים ב-1967, ב-1973, וב-1985, והיה חבר בשבע נבחרות גרמניה המערבית (1965, 1973, 1983 ו-1985) שזכו באליפות. קלימקה התחרה גם באיוונטינג (eventing) בתחילת הקריירה שלו. הוא היה חבר בנבחרת מערב גרמניה באיוונטינג, שזכתה באליפויות אירופה 1959, וסיים 18 בתחרות היחידים באולימפיאדת הקיץ של 1960. הוא גם זכה בפרס הגרנד פרי בתחרות קפיצות ראווה בברלין. ריינר קלימקה היה בנם של פסיכולוג ונוירולוג. עם אשתו, רות (גם היא קופצת ראווה ורוכבת אמנותית), היו לו שלושה ילדים. בתו אינגריד (אנ') מתחרה באיוונטינג וברכיבה אמנותית; היא זכתה במדליית זהב באולימפיאדת הקיץ 2008, עשרים שנה לאחר הזהב האולימפי האחרון של אביה. בנו מייקל גם הוא מתחרה ברמת גרנד פרי ברכיבה אמנותית. מלבד הפעילות הספורטיבית שלו, לקלימקה היה תואר במדע המדינה ומשפטים מאוניברסיטת מינסטר, והוא ניהל משרד עורכי דין. מלבד זאת, היה חבר במספר ועדות, כולל ועדת השיפוט של פדרציית הרכיבה הבינלאומית (FEI), והיה חבר הלנדטאג של נורדריין-וסטפאליה מטעם המפלגה הנוצרית-דמוקרטית הגרמנית בשנים 1990 עד 1995. קלימקה נפטר מהתקף לב בגיל 63 במינסטר, עיר לידתו. Cavaletti: Ausbildung von Reiter und Pferd über Bodenricks Stuttgart: Franckh 1966 Military: Geschichte, Training, Wettkampf Stuttgart: Franckh 1967, "Eventing" Grundausbildung des jungen Reitpferdes: von der Fohlenerziehung bis zum ersten Turnierstart Stuttgart: Franckh 1980 Ahlerich von der Remonte zum Dressur-Weltmeister; ein exemplarischer Ausbildungsweg Stuttgart: Franckh 1984 Von der Schönheit der Dressur vom jungen Pferd bis zum Grand Prix Stuttgart: Franckh-Kosmos 1991 ריינר קלימקה, באתר olympedia.org קלימקה באירוע רכיבה, 1987, ניו יורק, סרטון באתר יוטיוב Rider in the Spotlight: Dr Reiner Klimke, web.archive.org, ‏2007-09-27 ריינר קלימקה, באתר "Find a Grave" (באנגלית)
בו-באסין רוז-איל

בו-באסין רוז-איל (באנגלית: Beau Bassin-Rose Hill) היא עיירה במחוז פליינס וילהלמס (אנ') שבמאוריציוס. מינואר 1941 שהו במחנה בעיירה מעפילים יהודים, שהוגלו למאוריציוס על ידי המנדט הבריטי. הם עזבו את האי ב-1945. העיירה נמצאת כ-0.26 ק"מ מעיר הבירה פור לואי. בנוסף, העיירה ממוקמת ליד נהר הגראנד צפוני-מערבי. העיירה ממוקמת ליד הכביש הראשי A1. בעיירה יש בית חולים, בית מרקחת, סניף משטרה, סניף דואר ומספר רב של כנסיות, מסגדים, מקדשי הינדו, בתי מלון, מרכזי קניות, סופרמרקטים, חנויות בגדים, ומסעדות. הרפובליקה העממית של סין צ'אנגג'ואו (אנ'), הרפובליקה העממית של סין צרפת סן-פייר, צרפת מאוריציוס קוורטייה-מיליטר (אנ'), מאוריציוס מדיה וקבצים בנושא בו-באסין רוז-איל בוויקישיתוף אתר האינטרנט הרשמי של בו-באסין רוז-איל בו-באסין רוז-איל, באתר אנציקלופדיה בריטניקה (באנגלית) [1] Guide: Grand River North West (Port Louis District) in Mauritius | Tripmondo, www.tripmondo.com ערך זה הוא קצרמר בנושא יישובים באפריקה. אתם מוזמנים לתרום לוויקיפדיה ולהרחיב אותו.
מרכז המזון

האם התכוונתם ל... מערך המזון (לשעבר מרכז המזון) - יחידה צה"לית השייכת לחיל הלוגיסטיקה. Merkaza – רשת שיווק ישראלית.
לוקומוטיב מוסקבה

האם התכוונתם ל... לוקומוטיב מוסקבה (כדורגל) לוקומוטיב מוסקבה (כדורגל חופים) לוקומוטיב מוסקבה (כדורגל נשים) לוקומוטיב מוסקבה (הוקי קרח) לוקומוטיב מוסקבה (כדורסל) לוקומוטיב מוסקבה (רוגבי)
ואגיו

ואגיו (ביפנית: 和牛 Wagyū, ‏"פרה יפנית") הוא שם כולל לארבעה גזעי פרות מבויתות ביפן, ולפעמים שם קולינרי לנתחי בשר בקר מהם. באזורים מסוימים ביפן, כל נתח ואגיו מכונה לפי שטח הגידול של הפרה כגון בקר מטסוסאקה, בקר קובה (המוכר ביותר), בקר מישימה, בקר אומי ובקר סאנדה. מתחילת המאה ה-21 הלך בשר הוואגיו ונהיה שמן יותר, שכן הפרות כבר לא מגודלות במרעה פתוח ועוברות תהליך של פיטום לכן בשרן נהיה עבה ושמנוני יותר. ישנם ארבעה גזעים של פרות שמקורם ביפן: "יפנית שחורה" (黒毛和種 Kuroge Washu), "מוקאקו וואשו" (和種 Mukaku Washu), "פרה יפנית חומה" (赤毛和種 Akage Washu), ו"פרה יפנית קצרת קרניים" (日本短角和種 Nihon Tankaku Washu). הפרה היפנית השחורה מהווה 90% מן הבשר הבקר המפוטם במדינה. לגזע זה של פרות יש תת-מינים: טוטורי, טאג'ימה, שימאנה ואוקויאמה. הפרה היפנית החומה (לעיתים מכונה גם "פרה אדומה") מהווה אף היא נתח נכבד משוק הבקר ביפן. הפרה היפנית קצרת הקרניים מהווה רק אחוז אחד מכל נתח שוק בשר הבקר ביפן. אגודת הוואגיו האוסטרלית היא אגודת גידול פרות הוואגיו הגדולה ביותר מחוץ ליפן. פרות ואגיו יפניות גזעיות, וכן הכלאות למיניהן, מגודלות באוסטרליה לצריכה בתוך המדינה ולייצוא למספר שווקים מעבר לים כגון טאיוואן, סין, הונג קונג, סינגפור, מלזיה, אינדונזיה, בריטניה, צרפת, גרמניה, דנמרק וארצות הברית. פרות הוואגיו האוסטרלית מפוטמות בזרעים במשך 300 עד 500 הימים האחרונים עד שחיטתן. לפרות המגודלות בחלקה המערבי של אוסטרליה ניתן יין אדום והן מקבלות עיסויים בתפריט באופן קבוע. בארצות הברית, גזעי הוואגיו היפני מוכלא עם גזע האנגוס האמריקאי. לפרות המוכלאות קוראים "בקר קובה בנוסח אמריקאי". ישנן פרות ואגיו גזעיות לחלוטין בארצות הברית והן רשומות וגידולן מפוקח על ידי איגוד הוואגיו האמריקאי. גידול פרות ואגיו החל בקנדה בשנת 1991 עת הוקם איגוד הוואגיו הקנדי. פרות מגזע זה נמצאות ברפתות באלברטה, אונטריו ובאי הנסיך אדוארד. בשר הפרות מיוצא לארצות הברית, אוסטרליה, ניו זילנד, הוואי ואירופה. בשנת 2008, פרות ואגיו גזעיות הובאו לצפון יורקשייר ושחיטתן החלה בשנת 2011. מאז שנת 2011 גזע הפרה מגודל גם בסקוטלנד. איגוד מגדלי גזע הוואגיו האנגלי הוקם ביולי 2014. המונח "סטייק קובה" מקורו בקרב הזרים שבאו והתיישבו לראשונה בקובה, מתקופת מייג'י (1868–1912) ואילך, לאחר שקובה הפך לנמל הראשון ביפן שנפתח לסחר חוץ מ-1 בינואר 1869. משם התפשטה הידיעה על הבשר במהירות מערבה. קובה בקר נחשב על ידי מומחים לבשר הבקר הטוב בעולם והוא יקר מאוד. לכן המונח "קובי בקר" משמש הרבה גם למטרות שיווק. חלק גדול מהבשר המוצע תחת ייעוד זה במערב אינו בשר קובה אמיתי, אך עדיין נמכר כאילו הוא אמיתי. לכן לא מספיק שהחיה היא מגזע הבקר וואגיו. כמו כן, יש לגדל אותו מבקר אמיתי של טאג'ימה בטאג'ימה, שם כל החיות נבדקות גנטית והפגר מסווג על פי תקן לאחר השחיטה. בעלי חיים העומדים בתקן מורשים כבשר קובה ומוטבעים בארבעה מקומות עם הלוגו המיוחד, ולאחר מכן מונפקת "תעודת מקוריות של קובי בקר" לכל שחיטה. לכן ניתן לאתר את כל בשר קובה ביף דרך קוד ייחודי בן 10 ספרות שיש למצוא על האריזה. קוד ייחודי זה מוקצה לבעלי חיים נבחרים אצל מגדלים מוגדרים בזמן שהם עדיין עגלים. הלוגו חרצית יפנית סגנונית, לא זהה אבל דומה לסמל של יפן והחותם הקיסרי היפני (שהוא זהה). מדיה וקבצים בנושא ואגיו בוויקישיתוף גזעי פרות ביפן מהו ואגיו?
מנקין זהוב-צוואר

מנקין זהוב-צוואר (שם מדעי: Manacus vitellinus) הוא מין של ציפור ממשפחת המנקיניים אשר חיה ביערות הגשם הטרופיים והסובטרופיים של צפון אמריקה הדרומית בין קולומביה לפנמה. תפוצתו ביערות נמוכים שופעי שיחים למורדות הרי האנדים. מין זה נחקר לראשונה בידי החוקר ג'ון גולד ב-1843. המנקין הוא עוף קטן באורך 11 ס"מ ומשקל 17.1 גרם בנקבות ו-19.3 גרם בזכרים. הזכר בעל נוצות בצבע אפור-זית עם כתפיים וחלק עליון של הכנפיים שחורים וחזה ועורף צהובים עד הפנים. הכיפה והחלק העליון של הראש שחור והמקור קטן וכהה. המנקין מושך נקבות בידי נוצותיו המרשימות וזקירת נוצות הסנטר הגדולות שלו. כמו כן הוא קורא קריאות נעימות ומבצע ריקוד על הענפים במטרה למשוך את הנקבות הפשוטות ודהויות יותר. בניגוד להרבה ציפורי שיר, המנקין עוזב את בת זוגו לאחר ההזדווגות ומחפש נקבה אחרת בלי לעזור לגוזלים. המנקין ניזון ביער השופע מפירות ומחרקים. תת-מינים: Manacus vitellinus vitellinus Manacus vitellinus amitinus Manacus vitellinus milleri Manacus vitellinus viridiventris מדיה וקבצים בנושא מנקין זהוב-צוואר בוויקישיתוף מנקין זהוב-צוואר, באתר ITIS (באנגלית) מנקין זהוב-צוואר, באתר NCBI (באנגלית) מנקין זהוב-צוואר, באתר GBIF (באנגלית) מנקין זהוב-צוואר באתר הרשימה האדומה של IUCN